# Csongrád Város Polgármesterétől M

Száma: Fjl/56-1/2022

Előadó: Bartáné Kocsis Andrea

## E L Ő T E R J E S Z T É S

**Csongrád Város Önkormányzata Képviselő-testületének**

**2021. január 27-i ülésére**

*Tárgy: „*Önkormányzati feladatellátást szolgáló fejlesztések támogatása 2022 pályázat benyújtása és önerő biztosítása – **Fő utca, Arany János utca, Vég utca kereszteződés felújítása.**”

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszter egyetértésével pályázatot hirdetett a Magyarország 2022. évi központi költségvetésről szóló 2021. évi XC. törvény 3. melléklet

* 3.3. Kötelező önkormányzati feladatot ellátó intézmények fejlesztése, felújítása,
* 3.4.Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (sportfejlesztés).
* 3.5. Belterületi utak, járdák, hidak felújítása

pontok szerinti önkormányzati feladatellátást szolgáló fejlesztések támogatására.

A pályázati kiírás céljai:

1. a települési önkormányzatok által fenntartott bölcsödébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében.
2. Célja továbbá a mindennapos testnevelés feltételeinek megteremtése, valamint az önkormányzati tulajdonú,
3. belterületi közlekedési infrastruktúra fejlesztésének megvalósulása.

Egy önkormányzat az a)-c) alpontok szerinti célok közül egyre nyújthat be pályázatot.

A fentiek alapján jelen pályázati programban a központi költségvetésből forrás biztosítására van lehetőség az önkormányzat tulajdonában lévő, belterületi közlekedési infrastruktúra fejlesztésének támogatására.

A támogatás maximális mértéke függ a megvalósítandó alcéltól és a pályázó egy lakosra jutóadóerő-képességétől.

Csongrád Városi Önkormányzat a c) fejlesztési alcél vonatkozásában az adóerő-képességi mutató alapján a fejlesztési költség 65%-a erejéig jogosult támogatásra, melynek maximális összege bruttó:40.000.000,- Ft

**A pályázat elektronikus felületen való benyújtásának határideje: 2022.02.04.**

**A pályázati kiírásban szereplő miniszteri döntés várható határidő: 2022.03.31.**

A miniszteri döntésről a Pályázó a döntést követő 10 munkanapon belül az ebr42 rendszeren keresztül értesül.

2021. évben az érintett útszakasz tervei elkészültek, engedélyezése megtörtént. Kiviteli tervek készítése folyamatban van.

A tervezői költségbecslés alapján a felújítandó szakasz és a hozzá kapcsolódó közművek kivitelezési költsége 118 670 849 Ft.

A fentiek ismeretében a beruházás megvalósításához az önkormányzat 78 670 849 Ft önrészt kell, hogy biztosítson, ugyanakkor Csongrád Városi Önkormányzat más érdekelt felekkel egyeztetést folytat az önerő mérséklése érdekében.

Kérem a Tisztelt Képviselő-testületet az előterjesztés megvitatására, és a határozati javaslat elfogadására.

## HATÁROZATI JAVASLAT

Csongrád Városi Önkormányzat Képviselő-testülete megtárgyalta az” Önkormányzati feladatellátást szolgáló fejlesztések támogatása 2022 pályázat benyújtása és önerő biztosítása – Fő utca, Arany János utca, Vég utca kereszteződés felújítása*”* című előterjesztéstés az alábbi döntést hozza:

1. A Képviselő-testület a Fő utca, Arany János utca, Vég utca kereszteződés felújításához kapcsolódó pályázat benyújtását jóváhagyja, a megvalósításához szükséges önerőt bruttó 78 670 849,-Ft erejéig biztosítja.
2. Az önkormányzat az önerőt a 2022. évi költségvetés Vagyongazdálkodási költség terhére betervezi.
3. A Képviselő-testület felhatalmazza a Polgármestert a pályázat benyújtására.

Határidő: 2022.02.04.

Felelős: Bedő Tamás polgármester

Erről értesítést kapnak:

1. Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda

Csongrád, 2022.január 17.

 Bedő Tamás

 polgármester